เมื่อวันที่7หนูมีอะไรกับแฟนแล้วไม่ได้กินยาคุมแล้ววันที่10ก็มีอะไรกันอีกแต่หนูพึ่งมากินยาคุมฉุกเฉินวันที่11หนูจะมีโอกาสท้องใหมค่ะเดือนที่แล้วประจำเดือนหนูมาวันที่14ค่ะ
สวัสดีค่ะ การมีเพศสัมพันธ์ในวันที่ 7 ธ.ค.อาจใช่หรือไม่ใช่ระยะปลอดภัยก็ได้ ไม่สามารถบอกได้แน่นอน ส่วนการมีเพศสัมพันธ์ในวันที่ 10 ธ.ค.หากได้ทานยาคุมฉุกเฉินไปในวันที่ 11 ธ.ค. หรือภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% แต่จะไม่ได้ช่วยป้องกันการตั้งครรภ์จากการมีเพศสัมพันธ์ในวันที่ 7 ธ.ค.ได้ เพราะเลยมาเกิน 72 ชั่วโมงแล้วเมื่อทานยาคุมฉุกเฉินไป ประจำเดือนอาจมาช้ากว่ากำหนดได้ แต่หากประจำเดือนไม่มาภายใน 2 สัปดาห์นับจากที่ได้มีเพศสัมพันธ์ในวันที่ 10 ธ.ค. คือไม่มาภายในวันที่ 24 ธ.ค. ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ